Ερνέστος Β΄ του Λίππε-Μπήστερφελντ

Ο **Ερνέστος** (γερμ. *Ernst zur Lippe-Biesterfeld*, 9 Ιουνίου 1842 &#x2013; 26 Σεπτεμβρίου 1904) του Οίκου του Λίππε ήταν ο επικεφαλής του κλάδου Λίππε-Μπήστερφελντ. Από το 1897 μέχρι το τέλος του ήταν επίτροπος του Πριγκιπάτου του Λίππε.

## Βιογραφία
Ο *Ερνέστος Καζίμηρος Φρειδερίκος Κάρολος Εβεράρδος* γεννήθηκε στο Όμπερκασσελ ως το τρίτο παιδί του Ιουλίου του Λίππε-Μπήστερφελντ και της κόμισσας Aδελαΐδας του Κάστελ-Κάστελ (1818 - 1900). Στις 17 Μαΐου 1884 ο κόμης Ερνέστος διαδέχθηκε τον πατέρα του ως επικεφαλής του κλάδου Λίππε-Μπήστερφελντ. Μετά τους κυβερνώντες πρίγκιπες του Λίππε (πρεσβύτερος κλάδος), ο κλάδος Μπήστερφελντ ήταν ο επόμενος κλάδος του πριγκιπικού Οίκου του Λίππε, ακολουθούμενος από τους κόμητες του Λίππε-Βάισενφελντ, και τους πρίγκιπες του Σάουμπουργκ-Λίππε (νεότερο κλάδο).

Στις 20 Μαρτίου 1895 ο κυβερνών πρίγκιπας του Λίππε, Βλαδίμηρος, απεβίωσε άτεκνος. Ο κληρονόμος του ήταν ο νεότερος αδελφός του, Αλέξανδρος, ο οποίος ήταν ανίκανος να κυβερνήσει λόγω ψυχικής ασθένειας, οπότε έπρεπε να εγκατασταθεί επιτροπεία. Ένα διάταγμα είχε εκδοθεί το 1890 από τον μακαριστό πρίγκιπα Βλαδίμηρο, και παρόλο που κρατήθηκε μυστικό μέχρι το τέλος του, είχε ως αποτέλεσμα να διοριστεί επίτροπος ο Αδόλφος του Σάουμπουργκ-Λίππε, κουνιάδος του  Γουλιέλμου Β΄ της Γερμανίας και όχι ο κόμης Ερνέστος.

Αυτή η πράξη αμφισβητήθηκε από τον κόμη Ερνέστο, ο οποίος υπέβαλε αξίωση στην επιτροπεία. Η Συνέλευση (*Dieta*) του Λίππε επιβεβαίωσε τον πρίγκιπα Αδόλφο ως επίτροπο στις 24 Απριλίου, εν αναμονή διευθέτησης σχετικά με το δικαίωμα στην επιτροπεία του Λίππε. 

Στην πρώτη φάση (1895–1897) της διαμάχης για τη διαδοχή του Λίππε, ειπώθηκε από μέρος του κλάδου του Σάουμπουργκ-Λίππε, ότι η εκ πατρός γιαγιά του Ερνέστου, η ευγενής Moδέστη Δωροθέα Χριστιάνα του Ούνριυχ (1781 - 1854), η οποία ανήκε σε μια οικογένεια κατώτερων ευγενών, δεν ήταν αρκετά ανώτερη ευγενής, για να είναι νόμιμα σύζυγος ηγεμόνα. Αυτό θα έκανε τους απογόνους (από έναν τέτοιο μοργανατικό γάμο) που γεννήθηκαν από αυτήν, να μη μπορούν να διαδεχθούν.

### Επίτροπος του Λίππε
Ο διακανονισμός επετεύχθη το 1897, όταν μια επιτροπή υπό την προεδρία του Αλβέρτου της Σαξονίας αποφάσισε υπέρ των αξιώσεων του κόμη Ερνέστου.  Έτσι, ο πρίγκιπας Αδόλφος παραιτήθηκε από την επιτροπεία, και αντικαταστάθηκε από τον κόμη Ερνέστο.

Η επιτροπή εκτίμησε ότι οι ηγεμόνες του Λίππε δεν χρειάζεται να νυμφευτούν πριγκιπικές κυρίες, για να διατηρήσουν τη δυναστεία. Το αποτέλεσμα ήταν μια ετυμηγορία, ότι μια κυρία από μια παλαιά οικογένεια κατώτερων ευγενών είναι αρκετή. Η Moδέστη του Ούνρουχ κρίθηκε ότι πληρούσε αυτό το κριτήριο.

Όταν ο επίτροπος κόμης Ερνέστος έγραψε στον Γουλιέλμο Β΄ παραπονούμενος ότι οι αξιωματικοί της τοπικής φρουράς δεν χαιρέτησαν τα παιδιά του, δεν τους απεκάλεσαν με τη σωστή προσφώνηση για μια κυβερνώσα οικογένεια και ότι ο διοικητής στρατηγός στο Ντέτμολντ το είχε παραγγείλει προσωπικά, ο Γερμανός Αυτοκράτορας του απάντησε υποτιμητικά: το τηλεγράφημα του Αυτοκράτορα ως απάντηση στο αίτημα του κόμη Ερνστ ήταν: 

Ο Ερνέστος παρέμεινε ως επίτροπος μέχρι το τέλος του στο Κάστρο Λόπσχορν, οπότε ο γιος του, Λεοπόλδος Δ΄, τον διαδέχθηκε ως επικεφαλής της γραμμής Λίππε-Μπήστερφελντ και επίτροπος, πριν γίνει ο κυβερνών πρίγκιπας του Λίππε τέσσερις μήνες αργότερα, με το τέλος του πρίγκιπα Αλέξανδρου.

## Οικογένεια
μικρογραφία| Η Οικία Λίππε στο Όμπερκασσελ, Βόννη.
Ο Έρνεστ νυμφεύτηκε την Καρολίνα του Βάρτενσλεμπεν στις 16 Σεπτεμβρίου 1869 στο Nόιχοφ.  Απέκτησαν έξι παιδιά, που έλαβαν τον τίτλο του *πρίγκιπα*/*πριγκίπισσας του Λίππε* από το 1905.
* Αδελαΐδα (1870- 1948), παντρεύτηκε το Φρειδερίκο της Σαξονίας-Μάινινγκεν. Εγγονή τους ήταν η Ρεγγίνα της Σαξονίας-Μάινινγκεν, σύζυγος του Όθωνα της Αυστρίας.
* Λεοπόλδος Δ΄ (1871 - 1949), Πρίγκιπας του Λίππε.
* Βερνάρδος (1872 - 19 Ιουνίου 1934). Γιος του ήταν ο:
** Βερνάρδος του Λίππε-Μπήστερφελντ, νυμφεύτηκε την Ιουλιανή της Ολλανδίας.
* *Ιούλιος Ερνέστος* Ροδόλφος Φρειδερίκος Φραγκίσκος Βίκτωρ (1873 - 1952), νυμφεύτηκε τη Μαρία του Μεκλεμβούργου-Στρέλιτς.
* *Καρόλα* Ελισάβετ Αλβίνα Αυγούστα Κύδα Ελεονώρα Άννα (1873 - 1958).
* *Ματθίλδη* Έμμα Ερμίνα Άννα Μίννα Ιωάννα (1875 - 1907).

Στη διαμάχη για τη διαδοχή του Λίππε (1904–05), υποστηρίχθηκε από μέρος του κλάδου Σάουμπουργκ-Λίππε ότι η Καρολίνα κόμισσα του Βάρτενσλεμπεν (η οποία ανήκε σε μια οικογένεια κομήτων των οποίων ο βαθμός του κόμη ήταν από τον 18ο αιώνα, και οι οποίοι κόμητες ήταν αρχικά κατώτεροι ευγενείς) δεν ήταν αρκετά ευγενής για να είναι νόμιμα μια δυναστική σύζυγος του κόμη Ερνέστου. Αυτό θα έκανε τους (μοργανατικούς) γιους της ανίκανους να διαδεχθούν. Ωστόσο, η επιτροπή του 1905 αποφάσισε ότι η γέννησή της ήταν αρκετά υψηλή και τα παιδιά της με τον Ερνέστο ήταν δυνάστες. 

## Παραπομπές


## Εξωτερικοί σύνδεσμοι
* 

Κατηγορία:Οίκος του Λίππε